_:nc0e47f03fe9a45e1ad854ed01300770fxb0
<http://schema.org/articleBody>
"Kétszázmillió dolláros humanitárius segélyt kapnak az Iszlám Állam nevű terrorszervezet terjeszkedése miatt menekülésre kényszerült családok – ezt jelentette be Barack Obama amerikai elnök, amikor Washingtonban fogadta a hét hónapja megválasztott iraki miniszterelnököt, Haider el-Abádit.  További katonai támogatásról nem esett szó a négyszemközti megbeszélésen. A Fehér Ház szóvivője szerint Abadi nem is kérte ezt. A Nemzeti Védelmi Egyetem munkatársa szerint az a probléma, hogy az iraki harcok során a szélsőséges szervezet olyan területeket uralt, mely természeti erőforrásai révén komoly bevételt generált számára. Másrészt hogyan lehet egységes országot elképzelni ott, ahol az egyes vallási- és etnikai csoportok egymást gyilkolták. Aztán legyenek újra szomszédok? Haider el-Abádi megválasztása óta először járt a Fehér Házban.  Az Euronews washingtoni tudósítója arról beszél, hogy az iraki miniszterelnök élvezi az Obama-adminisztráció maximális bizalmát és támogatását –  nem úgy, mint elődje, Al-Maliki. Ennek ellenére Irak továbbra is kampány-kérdés. Miközben nagy talány, hogyan lehet eredményesen segíteni a helyi milíciák küzdelmét az Iszlám Állam ellen és ezzel párhuzamosan kezelni egy több milliárd dolláros hiányt?!"
<https://hu.euronews.com/2015/04/15/200-millio-dollaros-segellyel-ter-haza-washingtonbol-az-iraki-miniszterelnok>